Daughter

Daughter הם להקת אינדי פולק בריטית, שנוסדה בשנת 2010 על ידי הסולנית אלנה טונרה, ילידת צפון לונדון, הגיטריסט השווייצרי איגור האפלי, והמתופף רמי אגיללה מצרפת. בשנת 2013 יצא לאור אלבום הבכורה של ההרכב, ובשנת 2016 יצא אלבומם השני. סולנית הלהקה, אלנה טונרה, גדלה עם אחיה הבכור קירן בשכונת נורת'ווד בלונדון להורים ממוצא אירי ואיטלקי. סבה, שנולד באירלנד, חשף אותה למוזיקה אירית מסורתית מגיל צעיר. העניין של אלנה במוזיקה החל כאשר קיבלה עותק של האלבום גרייס של ג'ף באקלי. לאחר שחוותה בריונות בבית הספר היא השתמשה בכתיבה כדי "להתמודד רגשית עם החיים". אלנה מייחסת למעבר בין בתי ספר שעשתה בגיל 12 השפעה עצומה, ועל כך אמרה שמאז היא כותבת "על דברים שאני מרגישה שקשה לדבר עליהם בבגרות". אלנה החלה את הקריירה שלה במוזיקה, בהופעות אקוסטיות תחת השם שלה ברחבי לונדון, ומצאה כי הדבר "לא מתאים לי בכלל. בתור מוזיקאית, אני לימדתי את עצמי והרגשתי שאני מוגבלת בידי היכולות שלי". איגור האפלי, חבר הלהקה, צפה באחת מן ההופעות האקוסטיות שלה, והבחין כי "היה לה כוח אשר משך את כולם". איגור, במקור משווייץ, למד במכון הלונדוני לביצועי מוזיקה עכשווית, שם פגש את אלנה במהלך קורס כתיבת שירים. בעקבות כך החלו להופיע יחד, כשאיגור מוסיף לשירתה של אלנה גיטרה חשמלית. לאחר הקלטת הדמו הראשון שלהם, הדיבורים על הלהקה עברו מפה לאוזן, ואת מיני-אלבום הבכורה שלהם, בשם His Young Heart, שחררו באופן עצמאי ב-20 באפריל 2011 לאחר שהקליטו אותו בחדרו של איגור. מאוחר יותר באותה השנה, ב-2 באוקטובר, הוציאו לאור מיני-אלבום נוסף בשם The Wild Youth. מיני-אלבום זה זכה לשבחים באתר בריטי אשר תיאר את הלהקה כ-"אחד מקולות הפופ המיוחדים שיש כיום." בנוסף הוזמנו להתארח בתחנת הרדיו BBC Radio 1. בעקבות כניסתם לקשר רומנטי ביניהם, איגור התעקש כי הם "צריכים לשמור על החיים הפרטיים וחיי הלהקה שלנו בנפרד, כי אני לא רוצה שאלנה תפסיק להגיד דברים אישיים בשירים שלה, שכן כותבי שירים צריכים להיות רחבי ידיים, הם צריכים לא לפחד". אלנה הסכימה דבריו ועל כך אמרה: "איגור לא שואל על הכתיבה שלי. הוא רואה במה שאנחנו עושים אמנות. הוא בהחלט לא מנסה לשכתב את המילים שלי. אני אף פעם לא מספרת לאף אחד על מה השירים שלי, אפילו לא לאיגור. אני מרגישה שהם מספיק ישירים, בכל אופן. הם לא מעורפלים במיוחד". ב-2012, זמן קצר לאחר מופע בלונדון מול קהל של 700 איש, הלהקה הודיעה על חתימת חוזה עם חברת התקליטים הבריטית 4AD. הסינגל הראשון שלהם, "Smother", פורסם בחודש אוקטובר של אותה השנה. הוא הושמע על ידי תחנת הרדיו BBC Radio 1 ו-6Music. בדצמבר 2012, הופיעה הלהקה בתוכנית הטלוויזיה "המופע של דייוויד לטרמן" עוד לפני ששחררו אלבום שלם. אלנה תיארה זאת כ-"אולי (...) מצב של לרתום את העגלה לפני הסוסים". הלהקה הוציאה לאור את אלבום הבכורה שלהם, "If You Leave", במרץ 2013 והוא הגיע למקום ה-16 במצעדים בבריטניה. בנוסף זכה לביקורות חיוביות בעיתונות; "אלבום שהוא הרהור יפיפה כמו "If you Leave" הוא אלבום שעוקבים אחריו מההתחלה ועד הסוף, מרותקים על ידי הסיפור שנטווה בו והרגשות שהוא מציג. ובימים הדיגיטליים האלו זה מרגיש כמו הישג יוצא דופן". הלהקה גם זכתה בתואר ה-"אלבום העצמאי של השנה" בפרסי המוזיקה העצמאית בלונדון ב-2013. הלהקה החלה בסיבוב הופעות ארוך על מנת לתמוך באלבום וגם גייסה את לוק סונדרס כחבר צוות נוסף, כדי לאפשר את היכולת לנגן את השירים כפי שהם באלבום. כמו שאיגור הסביר: "הוא מנגן את כל מה שאנחנו לא יכולים, וזה קלידים, בס, ועוד כמה גיטרות. היינו מאוד שמחים עם התוצאה. זה לקח די הרבה זמן, המון חזרות, אבל אנחנו ממש שמחים עם איך השירים נשמעים בשידור חי". בנוסף לכך השתמשה הלהקה באפקטי קול וגיטרה כדי לנגן את השרים. 2011 - His Young Heart (EP) 2011 - The Wild Youth (EP) If You Leave (album) - 2013 2014 - 4AD Sessions (EP) Not To Disappear (album) - 2016 2017 - (soundtrack album) Music from Before the Storm 2023 - (album) Stereo Mind Game מדיה וקבצים בנושא Daughter בוויקישיתוף אתר האינטרנט הרשמי של Daughter (באנגלית) Daughter, ברשת החברתית פייסבוק Daughter, ברשת החברתית אקס (טוויטר) Daughter, ברשת החברתית אינסטגרם Daughter, סרטונים בערוץ היוטיוב Daughter, במסד הנתונים הקולנועיים IMDb (באנגלית) Daughter, באתר Metacritic (באנגלית) Daughter, באתר אפל מיוזיק (באנגלית) Daughter, באתר ספוטיפיי Daughter, באתר סאונדקלאוד (באנגלית) Daughter, באתר Last.fm (באנגלית) Daughter, באתר AllMusic (באנגלית) Daughter, באתר MusicBrainz (באנגלית) Daughter, באתר דיזר Daughter, באתר Discogs (באנגלית) Daughter, באתר Songkick (באנגלית) Daughter, באתר SecondHandSongs Daughter, באתר בנדקמפ Daughter, באתר בילבורד (באנגלית) Daughter, באתר טיידל (באנגלית) Daughter, באתר אמזון מיוזיק "One to watch: Daughter | Music". The Guardian. 2015-02-06. נבדק ב-2016-01-15. Aidan Smith (2013-03-03). "British band Daughter on matters of life & death". The Scotsman. נבדק ב-2016-01-15. Power, Ed (2013-03-04). "The first lady of nu folk". Irish Examiner. נבדק ב-2016-01-15. Campion, Freddie. "Artist of the Week: Daughter's Elena Tonra". Vogue.com/. Conde Naste. אורכב מ-המקור ב-2014-11-29. נבדק ב-18 בנובמבר 2014. {{cite web}}: (עזרה) Beaven, Rachelle (2014-01-24). "Daughter Talk Laneway 2014, Incremental Success & Album Number Two". Music Feeds. נבדק ב-2016-01-15. "Daughter – The Wild Youth". For Folk's Sake. 28 בנובמבר 2011. נבדק ב-16 בדצמבר 2012. {{cite web}}: (עזרה) "Daughter in session at Maida Vale". BBC Radio 1. 29 בספטמבר 2011. נבדק ב-16 בדצמבר 2012. {{cite web}}: (עזרה) "Daughter Sign to 4AD". 4AD. 19 באפריל 2012. נבדק ב-16 בדצמבר 2012. {{cite web}}: (עזרה) "Daughter 'If You Leave' review". thefly.co.uk. 2013-03-23. אורכב מהמקור ב-23 במרץ 2013. {{cite web}}: (עזרה)תחזוקה - ציטוט: unfit URL (link) "AIM Independent Music Awards 2013 - Winners Announced! - The Association of Independent Music". Musicindie.com. נבדק ב-2016-01-15. "Daughter's '4AD Session EP' Released Physically". 4AD. 26 במאי 2014. נבדק ב-2016-01-15. {{cite web}}: (עזרה) Sweeting, Joe (16 באפריל 2014). "EP | Daughter – 4AD Session". For Folk's Sake (באנגלית). נבדק ב-2016-01-15. {{cite web}}: (עזרה)